b'\n_START_ARTICLE_\nEl Mol\xc3\xad (Borrass\xc3\xa0)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa a\xc3\xafllada a davant de la riera l\'\xc3\x80lguema. Actualment ha perdut la seva funci\xc3\xb3 de mol\xc3\xad i no hi ha cap indici que recordi la seva antiga funci\xc3\xb3. \xc3\x89s una casa de planta baixa i dos pisos, amb la planta baixa en pedra a difer\xc3\xa8ncia dels dos pisos superiors que estan arremolinats. El primer pis t\xc3\xa9 dues finestres rectangulars que donen a un eixida sostinguda per pilastres de rajol vist sense marcar-hi els semes del mosaic, for\xc3\xa7a deteriorat. Al damunt de l\'eixida hi ha tres obertures quadrades, les voltes i al cim un terrat del que en destaca la balustrada de rajol. Hi ha dues eixides m\xc3\xa9s: a tramuntana i a llevant. A davant de la casa hi ha la bassa d\'uns vuit metres de llarg per cinc d\'ampla, amb l\'aigua provinent de la riera l\'\xc3\x80lguema, que servia per posar en funcionament el mecanisme del mol\xc3\xad, i d\'aquesta manera moldre el gra.\n_START_SECTION_\nHist\xc3\xb2ria\n_START_PARAGRAPH_\nEl 1346 hi ha not\xc3\xadcies del mol\xc3\xad del castell de Creixell, persistiria al llarg de l\'\xc3\xa8poca moderna com mostra la veu popular; "A Creixell lleven la pell i a Borrass\xc3\xa0 s\'acaben de llevar", mostra del fort tribut que havien de pagar els pagesos per anar-hi a moldre i al passar per Borrass\xc3\xa0 havien de tornar a pagar  per a construir el campanar (mitjan segle XVIII)._NEWLINE_Sobre la llinda de la porta principal hi ha la data 1843; ens sembla que la construcci\xc3\xb3 actual, pel seu marcat to modernista seria molt posterior. L\'actual mol\xc3\xad de Creixell s\'aixecaria damunt el vell mol\xc3\xad medieval?'